અહીંના અન્ય એક રહેવાસીએ મિડ-ડે LOCALને જણાવ્યું હતું કે ‘અમારી ફરિયાદોનો કોઈ જ જવાબ સુધરાઈ તરફથી મળતો નહોતો. જ્યારે મિડ-ડે LOCALમાં અહેવાલ પ્રકાશિત થયો એ બાદ સુધરાઈએ બીજે જ દિવસે કાર્યવાહી કરી ફૂડ-સ્ટૉલને ત્યાંથી ખસેડ્યા હતા એથી અમે ખૂબ ખુશ થયા હતા, પરંતુ આ જાડી ચામડીના ફૂડ-સ્ટૉલવાળાઓએ સુધરાઈના ગયા બાદ ફરી સ્ટૉલ બાંધી દીધા છે. સુધરાઈએ કરેલી કાર્યવાહી તદ્દન નિષ્ફળ નીવડી છે. સુધરાઈનું આ બાબતે ધ્યાન દોર્યું છે. અમને આ ફૂડ-સ્ટૉલવાળાઓથી કાયમ માટે છુટકારો જોઈએ છે. સુધરાઈ કડક કાર્યવાહી કરશે તો જ અમારી સમસ્યા સૉલ્વ થશે.’